title: Prosper Proux
text: Prosper Proux zo ur skrivagner brezhonek bet ganet e Poullaouen d'an 20 a viz Here 1811 ha marvet e Montroulez d'an 11 a viz Mae 1873. Brudet eo evel saver kanaouennoù. 
  
  Prosper Proux a save sonioù skañv ha fentus, d'ober goap alies, ouzh ar veleien a-wechoù.
  Kenlabourat a rae gant ar gelaouenn Bretagne et Vendée. Un toullad eus e oberennoù a vije aet da goll.
  Kanet e vez lod eus e oberennoù er festoù-noz :
  Kimiad ur soudard yaouank, gant ar Vreudeur Morvan ;
  Son ar merc'hetaer, gant Marcel Gwilhoù (kemmet ar pozioù) ;
  An Amzer Dremenet, gant Lomig Doniou.
  
  Ur ganaouenn anvet "Margodig koant", brudet da vezañ an hini lousañ e brezhoneg, a vije bet skrivet gantañ, met skolveuridi zo a lavar n'eo ket gantañ eo bet savet.
  
  E vuhez 
  E dad a rae war-dro mengleuzioù Poullaouen, hag a voe maer er gumun. Emzivad e voe en-yaouank, ha kaset d'ober e studi da skolajoù Kastell-Paol, Sant-Brieg, hag An Oriant.
  
  Monumant 
  Ur monumant en enor dezhañ a voe kizellet gant René Quillivic, ha savet e Gwerliskin en 1919.
  
  Enrolladurioù 
   Prosper Roux, Kimiad ar soudard yaouank (L'Adieu du jeune soldat), PDF / MP3
  
  Oberennoù 
  
  N'eus nemet div levrenn :
  Canaouennou gret gant eur C’hernewod (1838), 
  Bombard Kerné : Jabadao ha Kaniri (1866),
  
  Levrlennadur 
   Prosper Proux.Studiadenn var e vuez, e lizerou, e varzoniez, tezenn gant Frañsez Jaffrennou, Roazhon, 1913.
   Oberoù klok Prosper Proux, Preder, 1975.
   Prosper Proux, 1811-1873 : un poète et chansonnier de langue bretonne : vie, œuvres, correspondance comprenant de nombreux inédits, kinniget gant Yves Le Berre, Jean Le Dû ha François Morvannou, Brest, Centre de recherche bretonne et celtique, 1984, 343 fajenn, levrlennadur 337-342. Bodet eo skridoù brezhonek an div levrenn, troet e galleg gant ar skolveuridi.
  
  Notennoù
  
  Pennad kar
  Kimiad ur soudard yaouank
  
  Skrivagnerien vrezhonek
  Ganedigezhioù 1811
  Marvioù 1873
  Prosper Proux